ידידים - סיוע בדרכים

ידידים - סיוע בדרכים הוא ארגון מתנדבים ישראלי ארצי המספק עזרה ראשונה שאינה רפואית 24 שעות ביממה, למעט שבתות וחגים. הארגון הוקם בשנת 2006 על ידי מאיר ויינר<ref></ref>, ומנוהל על ידי ישראל אלמסי, ומונה נכון לינואר 2024, כ-65,000 מתנדבים ומתנדבות מכל גוני הקשת הישראלית.<ref></ref>

==פעילות הארגון==
מתנדבי הארגון מעניקים סיוע דחוף שאינו רפואי בפעילות היום יומית, כגון חילוץ רכב שנתקע בדרכים, סיוע בתיקון תקר והחלפת גלגלים, פריצה לרכבים שננעלו וכן טיפול בתקלות ביתיות כגון סיוע למי שדלתו נעולה, ילד שנתפס בסורגים ועוד.

הארגון עוסק גם בחילוץ ובהצלה בשיתוף פעולה עם שירותי כבאות והצלה וחיפוש נעדרים בשיתוף עם משטרת ישראל. מתנדבי הארגון אינם מגישים סיוע רפואי ואינם מטפלים בבעיות של אלימות במשפחה, חובות או בעיות נפשיות.

הארגון שואב את השראתו מהפסוק "אִישׁ אֶת רֵעֵהוּ יַעְזרוּ וּלְאָחִיו יאמַר חֲזָק" ().

באפריל 2020, במהלך משבר התפרצות נגיף הקורונה בישראל, מנכ"ל הארגון, ישראל אלמסי, נבחר להשיא משואה ביום העצמאות.<ref name=":0"></ref>

במבצע "שומר החומות" מאי 2021, ובמבצע "עלות השחר" אוגוסט 2022, התקבלו במוקד הארגון קריאות ופניות רבות של אזרחים מכל הארץ ובעיקר בעוטף עזה לסיוע בסגירת חלונות ממ"ד דלתות ממ"דים ומקלטים. מספר הפניות גדל בעיקר אחר המקרה של פגיעת טיל בחלון ממ"ד בשדרות בו נהרג הילד עידו אביגל. כוננים מתנדבי הארגון יצאו מביתם עם ציוד וכלים ונתנו סיוע וביטחון לתושבים תוך כדי סיכון ויציאה מהבית בזמני אזעקות.

עם סיום שנת תשפ"א נבחר ישראל אלמסי מנכ"ל ארגון ידידים - סיוע בדרכים בטקס גיבורי השנה של קשת 12 ומפעל הפיס. ביום העצמאות ה-72 למדינת ישראל זכה מנכ"ל הארגון להשיא משואה בטקס יום העצמאות, בשם מתנדבי הארגון.

בארגון אין מקבלי שכר כלל וכל העוסקים במלאכה עושים זאת בהתנדבות מלאה בכללם כל בכירי הארגון לרבות המנכ"ל. גם את הציוד רוכשים הכוננים על חשבונם. ניתן לקנות ציוד דרך הארגון במחיר מוזל.

במהלך מלחמת חרבות ברזל,החל הארגון לסייע בשינוע חיילים.

==מוקד הארגון==
לארגון הוקצה מס׳ טלפון מקוצר ע״י משרד התקשורת, בדומה לגופי החירום הנוספים, שמספרו 1230 מכל טלפון ללא כוכבית.

לארגון יש מוקד טלפוני המרכז את קריאות הבקשה לסיוע. עם קבלת קריאה במוקד, יוצאת קריאה באפליקציית הכוננים, והמתנדבים יוצאים לכתובת להגשת עזרה.

מדי שנה מטפל הארגון בלמעלה מ-500,000 פניות. בשנת 2020 התקבלו בארגון למעלה מ-526,448 קריאות, ביניהם 303,798 קריאות בשל תקלות בכביש, וכן כ-3,500 אירועים של אנשים שנתקעו במעליות.

במהלך שנת תשפ"א (2020–2021) התקבלו 526,448 שיחות למוקד.

ע"פ הנתונים שנרשמו בארגון, במהלך שנת תשפ"א (2020–2021) חויגו 953,329 דקות שיחה למוקד הרב קווי.<ref name=":1" />

== היקף פעילות הארגון ==
הארגון מונה נכון לסוף שנת תשפ"א (09/2021) כ-37,434 מתנדבים ומתנדבות בפריסה כלל ארצית (לעומת 27,070 מתנדבים בשנת תש"פ/2020)<ref name=":1"></ref>, מתוכם יחידת ג'יפאים לחילוץ גרירתי, המונה כ-3,500 אנשי צוות מתנדבים, ו-350 מוקדנים במוקד הארצי<ref name=":1" /> בחלוקה לארבעה מחוזות: מרכז, ירושלים, צפון ודרום.

בעברו פעל הארגון בעיקר בערים חרדיות דוגמת מודיעין עילית, בית שמש, ביתר עילית, ירושלים, בני ברק, רכסים, אלעד, ואשדוד, אך כיום הוא פועל בכל רחבי הארץ עם היענות מהירה.

== קריאות חירום ==
הארגון מטפל גם באירועי חירום שגרתיים כמו חילוץ אנשים ממעליות וחילוץ ילדים שננעלו ברכב.

קריאות החירום יוצאות למתנדבים בקבוצות חירום ייעודיות ממוקד הארגון. במהלך שנת תשפ"א (2020–2021) טופלו בהצלחה 5,745 אירועי חירום על אנשים תקועים במעלית ותינוקות שננעלו ברכב.<ref name=":1" />

נתוני הארגון מראים את ההיענות והמוכנות הנרחבת בחילוץ ילדים נעולים ברכב; בשנת 2017 טיפל הארגון ב-697 ילדים שננעלו ברכב,<ref></ref> ובמהלך שנת 2020 טיפל הארגון בלמעלה מ-1,600 מקרים של ילדים שננעלו ברכב<ref name=":0" /> ובמהלך שנת תש"פ (2020–2021) חולצו 1,626 ילדים מרכבים נעולים.
עם סיום שנת תשפ"א הכריז מנכ"ל הארגון בסיום השנה, שב 3 שנים האחרונות חילץ הארגון כ-5000 ילדים מרכבים נעולים, תוך פחות מ-4 דקות ממוצע לשחרור ילד מרכב.
<ref name=":1" />.

מהנתונים שהתקבלו מהארגון עולה כי הזמן הממוצע ללקיחת האירוע על ידי המתנדבים עומד על סך 11:06 דקות, הזמן הממוצע לטיפול באירוע עד לסגירתו הוא 12:34 דקות. והזמן הממוצע מעת פתיחת הקריאה ועד לסגירתה עומד על 24:01 דקות.<ref name=":1" />

לצורך הגעה ומתן שירות לקריאות חירום בצורה מהירה כמו ילדים הנעולים ברכב או פתיחת מעליות, השיק הארגון ב-29 במרץ 2023 את יחידת האופנועים שכללה כ-16 אופנועים למתנדבים בעלי מספר הקריאות הגבוה ביותר. אופנועים אלו נתרמו על ידי חברת "מאיר חברה למכוניות ומשאיות".

== פעילות הארגון בעת התפשטות נגיף הקורונה בישראל ==
במהלך חודש מרץ 2020, בעקבות התפשטות נגיף הקורונה, הסב הארגון את פעילותו לטובת אוכלוסיות המצויות בסיכון גבוה בהידבקות והחל לשנע תרופות ומוצרי מזון לכל אדם שנצרך לכך.

על פי נתוני הארגון, במהלך התפשטות נגיף הקורונה במדינת ישראל טופלו בהצלחה 10,410 קריאות לקנייה ושינוע תרופות לחולים, מבודדים ומבוגרים. 4,857 קריאות לקנייה ושינוע מזון בסיסי לחולים, מבודדים ומבוגרים. ו-381,788 קריאות לסיוע בפרויקטים של חלוקות אוכל.<ref name=":1" />

==הוקרה==
מנכ"ל הארגון ישראל אלמסי (שני משמאל) מקבל בשמו את [[פרס ירושלים לאחדות ישראל, 2024]]
ב-2024 הארגון זכה בפרס ירושלים לאחדות ישראל.

== ראו גם ==
* תופעת טבע (ארגון)

== קישורים חיצוניים ==

* 

* 
* [http://www.ivolunteer.org.il/Index.asp?CategoryID=280&ArticleID=4091 התנדבות יום יומית], המועצה הלאומית להתנדבות בישראל
* אברהם ברגמן, [http://2424.co.il/news_read.php?n_id=2761&cat_id=18&tmp=459 שלושים מתנדבי ארגון 'ידידים' פינו את תכולת הדירה שנשרפה], חדשות 24
* [http://2424.co.il/news_read.php?n_id=1194&cat_id=5&tmp=540 ארגון "ידידים" מסכם בהצלחה את פעילות המתנדבים במירון], חדשות 24
* 

==הערות שוליים==

קטגוריה:ארגונים חברתיים בישראל
קטגוריה:קווי סיוע
קטגוריה:זוכי פרס ירושלים לאחדות ישראל